CELEX: 62005CO0026
Language: el
Date: 2006-02-16 00:00:00
Title: Διάταξη του Δικαστηρίου (τρίτο τμήμα) της 16ης Φεβρουαρίου 2006.#Plato Plastik Robert Frank GmbH κατά Caropack Handelsgesellschaft mbH.#Αίτηση για την έκδοση προδικαστικής αποφάσεως: Landesgericht Korneuburg - Αυστρία.#Άρθρο 104, παράγραφος 3, δεύτερο εδάφιο, του Κανονισμού Διαδικασίας - Οδηγία 94/62/ΕΚ - Συσκευασίες και απορρίμματα συσκευασίας - Έννοια του παραγωγού συσκευασιών και του παραγωγού υλικών συσκευασίας - Παραγωγός που παράγει πλαστικές σακούλες με χειρολαβή.#Υπόθεση C-26/05.

Διάταξη του Δικαστηρίου (τρίτο τμήμα) της 16ης Φεβρουαρίου 2006, Plato Plastik Robert Frank
      (Υπόθεση C-26/05)
      «Άρθρο 104, παράγραφος 3, δεύτερο εδάφιο, του Κανονισμού Διαδικασίας — Οδηγία 94/62/ΕΚ — Συσκευασίες και απορρίμματα συσκευασίας — Έννοια του παραγωγού συσκευασιών και του παραγωγού υλικών συσκευασίας — Παραγωγός που παράγει πλαστικές σακούλες με χειρολαβή»
      1.                     Περιβάλλον — Συσκευασίες και απορρίμματα συσκευασίας — Οδηγία 94/62 (Οδηγία 94/62 του Ευρωπαϊκού Κοινοβουλίου και του Συμβουλίου,
            άρθρο 3, σημ. 1 και 11) (βλ. σκέψη 29, διατακτ. 1)
      2.                     Περιβάλλον — Συσκευασίες και απορρίμματα συσκευασίας — Οδηγία 94/62 (Οδηγία 94/62 του Ευρωπαϊκού Κοινοβουλίου και του Συμβουλίου)
            (βλ. σκέψη 37, διατακτ. 2)
      Αντικείμενο
      
         Αίτηση για την έκδοση προδικαστικής αποφάσεως – Landesgericht Korneuburg – Ερμηνεία του άρθρου 3 της οδηγίας 94/62/ΕΚ του
                  Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (ΕΕ
                  L 365, σ. 10) – Έννοιες «παραγωγός ομαδοποιημένων συσκευασιών, συσκευασιών προς πώληση ή συσκευασιών μεταφοράς» και «προμηθευτής
                  υλικών συσκευασίας – Παραγωγός που παράγει πλαστικές σακούλες με χειρολαβή»
               
            Διατακτικό
      Το Δικαστήριο διατάσσει :
      
         
                   
               
               
                  
               
               
                  Το άρθρο 3, σημεία 1 και 11, της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994,
                     για τις συσκευασίες και τα απορρίμματα συσκευασίας, πρέπει να ερμηνευθεί υπό την έννοια ότι ο παραγωγός συσκευασιών δεν είναι
                     κατ’ ανάγκη το πρόσωπο το οποίο συνδυάζει ή αναθέτει σε τρίτους να συνδυάσουν ορισμένα εμπορεύματα με το προϊόν το οποίο προορίζεται
                     να συσκευαστεί. Το πρόσωπο που παράγει πλαστικές σακούλες με χειρολαβή, οι οποίες δίνονται δωρεάν ή πωλούνται στους πελάτες
                     εντός των καταστημάτων, πρέπει να θεωρείται παραγωγός συσκευασιών 
                  
               
            
         
                   
               
               
                  
               
               
                  Η οδηγία 94/62 πρέπει να ερμηνευθεί υπό την έννοια ότι δεν απαγορεύει την ύπαρξη εθνικής νομοθεσίας όπως είναι η απόφαση του
                     Ομοσπονδιακού Υπουργού Περιβάλλοντος, Νέας Γενιάς και Οικογένειας της Αυστρίας, σκοπός της οποίας είναι η αποφυγή της δημιουργίας
                     και η ανάκτηση των απορριμμάτων συσκευασίας και ορισμένων υπολειμμάτων υλικών συσκευασίας, καθώς και η καθιέρωση συστημάτων
                     συλλογής και ανακτήσεως, και η οποία προβλέπει ότι ο παραγωγός συσκευασιών, και συγκεκριμένα αυτός που παράγει πλαστικές σακούλες
                     με χειρολαβή, είναι υποχρεωμένος είτε να εφαρμόζει σύστημα επιστροφής των χρησιμοποιημένων πλαστικών προϊόντων αυτών είτε
                     να μετέχει σε σύστημα συλλογής και ανακτήσεως των απορριμμάτων συσκευασίας, εκτός και αν υπάρχει φορέας που αναλαμβάνει την
                     υποχρέωση αυτή σε μεταγενέστερο στάδιο και χορηγεί συναφώς στον παραγωγό αυτό έγκυρη βεβαίωση.